વેસ્ટર્ન રેલવેના ડેપ્યુટી પોલીસ-કમિશનર દીપક દેવરાજે જણાવ્યું હતું કે વેસ્ટર્ન રેલવેના દાદરના પ્લૅટફૉર્મ પર રહેલા CCTV કૅમેરાના ફુટેજની તપાસ કર્યા બાદ એમાં આરોપી કેદ થયેલો દેખાય છે. મુંબઈ સેન્ટ્રલ રેલવે-પોલીસના સિનિયર પોલીસ-ઇન્સ્પેક્ટર પવારે ‘મિડ-ડે’ને કહ્યું હતું કે ‘દાદરમાં ઊભેલી એ મહિલાના હાથમાં ઈઝી બાય લખેલી પ્લાસ્ટિકની થેલી હતી. રેલવે ક્રાઇમ બ્રાન્ચે ગૂગલમાં સર્ચ કરીને મુંબઈમાં આ કંપનીની આવેલી દુકાનોનાં ઍડ્રેસ શોધ્યાં હતાં. વિરારમાં આવેલી ઈઝી બાયની શૉપમાં એ મહિલા વારંવાર ખરીદી કરવા આવતી હોવાથી તેનો મોબાઇલ-નંબર મેળવ્યો હતો. એના આધારે કિરણ ગાયકવાડને ગઈ કાલે બપોરે ચાર વાગ્યે ઝડપી લીધો હતો. કિરણ દહાણુ રહે છે અને તે કબડ્ડી પ્લેયરોને કોચિંગ આપે છે.’